text: রমজান সামনে রেখে বাড়ছে নিত্য পণ্যের দাম | News24 TV | Twenty-Four Hour Bangladeshi News Channel
  রমজান সামনে রেখে বাড়ছে নিত্য পণ্যের দাম
  মনিটরিংয়ে অভাবকে দায়ী করছেন ক্রেতারা
  ১২ মার্চ, ২০২১ ২১:৫০ ১২৪ প্রিন্ট করুন
  দেশের ভোগ্য পণ্যের সবচেয়ে বড় পাইকারী বাজার চট্টগ্রামের খাতুনগঞ্জে পর্যাপ্ত পণ্য মজুদ থাকলেও রমজান সামনে রেখে বেড়ে গেছে সব ধরণের নিত্য পণ্যের দাম। একই সাথে পাল্লা দিয়ে বাড়ছে বয়লার মুরগিসহ সব ধরনের মাংসের দাম। এদিকে পর্যাপ্ত চাল আমদানি হলেও কমছেনা দাম।
  ক্রেতারা বলছেন, মনিটরিং না থাকায় ইচ্ছে মত দাম বাড়াচ্ছেন ব্যবসায়ীরা। আর পাইকাররা আমদানি কারকদের দুষলেও তারা বলছেন বিশ্ব বাজারে পন্যর দাম এখন চড়া। রমজান সামনে রেখে এখনই সরগরম দেশের অন্যতম বাণিজ্যিক কেন্দ্র চট্টগ্রামের চাক্তাই ,খাতুনগঞ্জ আছাদগঞ্জ ।
  চাহিদা বেড়ে যাওয়ায় পাইকারিতে সব ধরনের পণ্যের দাম বেড়েছে কেজি প্রতি ১০ থেকে ২০ টাকা পর্যন্ত।খাতুনগঞ্জের পাইকাররা বলছেন এর দায় আমদানিকারকদের।
  আমদানিকারকরা বলছেন মজুদ আছে পর্যাপ্ত। তাই নিত্য পণ্যের কোন সংকট হবেনা রমজানে। তবে আন্তর্জাতিক বাজারে দাম বেড়ে যাওয়ায় প্রভাব পড়েছে পাইকারি বাজারে। সোলাইমান বাদশা,আমদানিকারক ,খাতুনগঞ্জ।
  বাড়তি দামে বিক্রি হচ্ছে চালের পাশাপাশি সবধরনের মাংসও। ক্রেতারা বলছেন সবধরণের পণ্যের দাম বেড়ে গেলেও নেই মনিটরিং। নিত্য পণ্যের দাম বৃদ্ধিতে জড়িত সিন্ডিকেটকে অবিলম্বে আইনের আওতায় আনার দাবি জানিয়েছেন ভোক্তারা।